Dog dukkede nye fortidsspor op ved udgravning. [size=2][/size]

Vesthimmerlands Museum forsatte i dag deres jagt efter yderligere sølvmønter til den sølvskat, som i går blev fundet på en mark ved Aggersborg. Under dagens gravearbejde fandt arkæologerne spor efter huse på det sted hvor sølvskatten er fundet. Husene er dog fra jernalderen, og dermed er de omkring 1600 år ældre end de sølvmønter, som tidligere er fundet på marken. Sølvskatten var der ingen spor af. - Det er jo lidt ærgerligt. Det ville have været fantastisk, hvis vi havde gravet ned, og der så havde stået sådan en halv krukke fyldt med sølvmønter, men så heldige var vi ikke, siger Martin Sejr Nielsen, der er arkæolog ved Vesthimmerlands Museum. Han gætter på, at det, som skatten har været opbevaret i, er blevet pløjet i stykker gennem årene og på den måde gået tabt.